text: Fodboldfan flere år i fængsel for påkørsel 
  05 november 2010 kl. 12.02
  En flok syngende Horsens-fans blev pludseligt kørt ned af en ung OB-fan. Nu skal han flere år i fængsel.
  Det blev til to et halvt års fængsel for en OB-fan, der efter en superliga-kamp i Horsens påkørte flere af modstanderens tilhængere.
   
  Det var i august, at den 19-årige OB-fans kørte sin bil ind i seks Horsens-tilhængere, så nogle af dem blev slynget flere meter gennem luften.
  Anklageren havde krævet tre års fængsel.
  Retten i Horsens har vurderet, at det var med vilje, at den unge Odense-fan drønede sin bil ind i mennskemængden. Han ramte tre, hvoraf den ene fik kraniebrud, men samtidig bragte han også flere andre i fare, konkluderer dommeren.
  Ud over frihedsstraffen skal den unge mand også betale en bøde på 5.000 kroner og mister samtidig retten til at køre bil de næste tre år.
  Han valgte efter dommen at tænke over, om sagen skal ankes til landsretten.
  